
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 109,32 τ.μ. στη θέση «Λεύκα» 
της περιφέρειας Κοινότητας Σολομού του Νομού Κορινθίας. . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Ηλιου¬ 
πόλεως (Ν. Αττικής). 2 

ΑΠΟΦΑΣΕΙΣ 

Μερική σημειακή ακύρωση της Χ.4694/27.4.89 (ΦΕΚ 315Δ') 
απόφασης Νομάρχη Αχαΐας και αναστολή έκδοσης οικοδ. 
αδειών σε τμήμα του Ο,Τ. 1401 του Ρυμοτομικού Σχεδίου Πό¬ 
λης Πάτρας. 3 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 156 - (1) 

Κήρυξη ως αναδασωτέας έκτασης 109,32 τ.μ. στη θέση «Λεύκα» της 
περιφέρειας Κοινότητας Σολομού του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 


2. Τις διατάξεις του Ν. 998/79 «περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1. 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

4. Την 281/23.1.92 πρόταση του Δασαρχείου Κορίνθου από την 
οποία προκύπτει ότι η έκταση που αναφέρεται στο θέμα είχε, κατά το 
χρόνο της αποψιλώσεώς της που έγινε από τον Αλατζάκη Κων/νο του 
Γεωργίου τόσο κατά το έτος 1980 όσο και το έτος 1991 δασικό χαρα¬ 
κτήρα, κατά την έννοια του Νόμου και ως εκ τούτου επιβάλλεται η κή¬ 
ρυξή της ως αναδασωτέας, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης με φυσική ή τεχνητή αναγέννηση ώστε ν’ αποκλει¬ 
στεί η διάθεση αυτής για άλλο προορισμό, τη δημόσια .δασική έκταση 
εμβαδού εκατόν εννέα και τριάντα δύο εκατοστά (109,32) τετραγωνικά 
μέτρα που βρίσκεται στη θέση «Λεύκα» της περιφέρειας της Κοινότητας 
Σολομού Κορινθίας και προσδιορίζεται από τα στοιχεία Α, Β, Γ, Δ, Ε, Ζ, 
Α, όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με δημόσια δασική έκταση. 

Δυτικά: Με αγροτική έκταση Κων. Γ. Αλατζάκη. 

Βόρεια: Με αγροτικό δασικό δρόμο. 

Νότια: Με δημόσια δασική έκταση. 

Η απόφαση αυτή να ισχύσει από της κοινοποιήσεως της αρμοδίως 
(άρθρο 41 Ν. 998/79 και προ της δημοσιεύσεώς της στην Εφημερίδα 
της Κυβερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 3 Φεβρουάριου 1992 

Ο Νομάρχης 
ΧΡΙΣΤΟΣ ΛΑΔΙΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Ηλιουπόλεως 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 31.12.1990 (αριθ. πρωτ. 81580/1990) αίτηση των 
Μπεληγιάννη Δημητρίου, Παλέτσου Αθανασίου και Καλόφωνου Στυ¬ 
λιανού. 

7. Την από 4.2.1991 (αριθ. πρωτ. 26181/1991) αίτηση των 
Κρομμύδα Μαρίας και Κρομμύδα Αντωνίου. 

8. Την 135/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 29018/19.4.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 7.3.1990 Π. Δ/γμα (Δ' 170), από το 
βαρυνόμενο ακίνητο, που βρίσκεται εντός του ρυμοτομικού σχεδίου 
Αθηνών και ειδικότερα επί των οδών Ερεσσού αριθ. 29 και Ζωοδόχου 
Πηγής αριθ. 60 και για το οποίο έχουν εκδοθεί οι 1339/1990 και 
1505/1990 σχετικοί τίτλοι δικαιώματος μεταφοράς συντελεστή δόμη¬ 
σης στο όνομα των Μαρίας Κρομμύδα και Αντωνίου Κρομμύδα, σε 
άλλο ακίνητο (ωφελούμενο), που βρίσκεται εντός του ρυμοτομικού σχε¬ 
δίου Δήμου Ηλιούπολης (Ν. Αττικής) και ειδικότερα επί της οδού Κιλκίς 


αριθ. 5 φερόμενο ως ιδιοκτησία Στυλιανού Καλόφωνου, Δημήτρη Μπε- 
ληγιάννη και Αθανασίου Παλέτσου, όπως το ωφελούμενο ακίνητο φαί¬ 
νεται με στοιχεία ΑΒΓΔΑ στο σχετικό πρωτότυπο διάγραμμα σε κλί¬ 
μακα 1:50 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 90287/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπόμενης, βάσει των ισχυόντων 
στην περιοχή όρων δόμησης 178,77 τ.μ. που αντιστοιχεί σε 106,49 
τ.μ. του βαρυνομένου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 456,86 τ.μ. 

β) Ποσοστό κάλυψης: 51% 

γ) Συντελεστής δόμησης: 1,80 

δ) Μέγιστο επιτρεπόμενο ύψος του ανεγερθησομένου κτιρίου: δεκαο¬ 
κτώ (18) μέτρα. 

ε) Το κτίριο πρέπει να αναγερθεί εντός του ωφελούμενου ακινήτου, 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 90287/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Ακυρώνεται ο 1339/1990 ονομαστικός τίτλος δικαιώματος με¬ 
ταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος μεταφοράς συ¬ 
ντελεστή δόμησης σε αντικατάσταση του 1505/1990 τίτλου, στο 
όνομα των Μαρίας Κρομμύδα και Αντωνίου Κρομμύδα για το υπολει- 
πόμενο και μη χρησιμοποιηθέν εμβαδόν 35,81 τ.μ. (42,30 τ.μ. - 6,49 
τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. Χ13419/1991 (3) 

Μερική σημειακή ακύρωση της X.4694/27.4.89 (ΦΕΚ 315Δ') από¬ 
φασης Νομάρχη Αχαΐας και αναστολή έκδοσης οικοδ. αδειών σε 
τμήμα του Ο.Τ. 1401 του Ρυμοτομικού Σχεδίου Πόλης Πάτρας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/1968 (ΦΕΚ 47Α’), όπως μεταγενέ¬ 
στερα τροποποιήθηκαν και συμπληρώθηκαν με το αρ. 1018/71 Ν. Δ/ 
γμα (ΦΕΚ 220Α') και την παρ. 2 του άρθρου 34 του Ν. 1577/85 
(ΦΕΚ 210Α-). 

3. Τις διατάξεις του άρ. 183/1986 Π. Δ/τος (ΦΕΚ 70Α'). 

4. Την αρ. 1830/1991 απόφαση του Τμήματος Δ' του Σ.τ.Ε. 

5. Την αρ. 673/1991 απόφαση του Δημοτικού Συμβουλίου του Δ. 
Πατρέων, αποφασίζουμε: 

1. Ακυρώνεται μερικά η αρ. πρωτ. X.4694/27.4.89 (ΦΕΚ 315Δ') 


απόφασή μας - που αφορά την «έγκριση της Πολεοδομικής Μελέτης 
Αναθεώρησης Αγυιάς και Ανθούπολης Πάτρας» - στη θέση όπου η ιδιο¬ 
κτησία Ιωάννη Κ. Μπρίνια (Ο.Τ. 1401), σύμφωνα με την αρ. 1830/ 
1991 απόφαση του Τμήματος Δ' του Σ.τ.Ε. Έτσι όλο το Ο.Τ. 1401 με¬ 
ταπίπτει στο προϊσχύον Πολεοδομικό καθεστώς, δηλ. καθίσταται χώρος 
οικοδομήσιμος, όπως φαίνεται στο συνημμένο απόσπασμα ρυμοτομικού 
διαγράμματος κλ. 1:1000. 

2. Αναστέλλεται για τρεις (3) μήνες - από την ισχύ της παρούαης - η 
έκδοση οικοδ. αδειών στο Β.Α. τμήμα του Ο.Τ. 1401 του ρυμοτομικού 
σχεδίου Ανθούπολης Πάτρας (θέση όπου η ιδιοκτησία Ιωάννου Κ. 
Μπρίνια), σύμφωνα με την αρ. 673/1991 γνωμοδότηση του Δ.Σ. του 
Δ. Πατρέων. 

Η παρούσα απόφαση να δημοσιευθεί στην Εφημερίδα της Κυβερνή- 
σεως, ενώ η ισχύς της αρχίζει από την ημέρα υπογραφής της. 

Πάτρα, 28 Ιανουάριου 1992 

Ο Νομάρχης 
ΝΙΚΟΣ ΤΑΓΑΡΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










